Fukushima: Nog 'n paar jaar voor inwoners kan terugkeer | Maroela Media
Fukushima: Nog 'n paar jaar voor inwoners kan terugkeer
Die skoonmaakproses in sommige van die dorpe rondom Fukushima wat die hoogste vlakke van radiasie getoon het, is nie op skedule nie en inwoners sal nog 'n paar jaar moet wag voordat hulle kan terugkeer.
Beamptes van die ministerie van omgewingsake het Maandag gesê hulle hersien die skedule vir die ses munisipaliteite. Die oorspronklike sperdatum was Maart 2014.
'n Span van die International Atomic Energy Agency het ook pas 'n week lank in Kawauchi spandeer om die vordering van die skoonmaakproses na te gaan. Kawauchi se radiasievlakke was laer en die ontruimingsbevel in dié gemeenskap is vroeër vanjaar gekanselleer.
Die regering hoop om die gemeenskappe weer rondom die aanleg te vestig, maar kos- en werksekuriteit bly 'n uitdaging.